Document ID: 32006D0674

KOMISSION PÄÄTÖS,
tehty 6 päivänä lokakuuta 2006,
tarttuvan vertamuodostavan kudoksen kuolion (IHN) ja/tai virusperäisen verenvuotoseptikemian (VHS) osalta hyväksyttyjen vyöhykkeiden ja kalanviljelylaitosten luetteloista tehdyn päätöksen 2002/308/EY liitteiden I ja II muuttamisesta
(tiedoksiannettu numerolla K(2006) 4362)
(ETA:n kannalta merkityksellinen teksti)
(2006/674/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY (1) ja erityisesti sen 5 ja 6 artiklan,
sekä katsoo seuraavaa:
(1)
Komission päätöksessä 2002/308/EY (2) vahvistetaan hyväksyttyjen vyöhykkeiden ja hyväksymättömillä vyöhykkeillä sijaitsevien hyväksyttyjen kalanviljelylaitosten luettelot eräiden kalatautien osalta.
(2)
Italia, Saksa ja Tanska ovat toimittaneet perusteet hyväksymättömällä vyöhykkeellä sijaitsevan hyväksytyn laitoksen aseman myöntämiselle joillekin niiden alueella sijaitseville laitoksille tarttuvan vertamuodostavan kudoksen kuolion (IHN) ja virusperäisen verenvuotoseptikemian (VHS) osalta. Toimitetuista asiakirjoista käy ilmi, että kyseiset laitokset täyttävät direktiivin 91/67/ETY 6 artiklassa säädetyt vaatimukset. Sen vuoksi näille laitoksille voidaan myöntää hyväksymättömällä vyöhykkeellä sijaitsevan hyväksytyn kalanviljelylaitoksen asema, ja ne olisi lisättävä hyväksyttyjen kalanviljelylaitosten luetteloon.
(3)
Italia ja Yhdistynyt kuningaskunta ovat ilmoittaneet VHS:n esiintymisestä vyöhykkeillä, joita pidettiin aiemmin taudista vapaana. Vyöhykkeet ovat kuitenkin edelleen IHN:stä vapaita. Siksi ne olisi poistettava päätöksessä 2002/308/EY olevasta luettelosta, joka koskee VHN:stä vapaita kalanviljelylaitoksia.
(4)
Italia ja Saksa ovat ilmoittaneet VHS:n ja IHN:n esiintymisestä laitoksissa, joita pidettiin aiemmin näistä taudeista vapaina. Siksi kyseiset laitokset olisi poistettava päätöksessä 2002/308/EY olevista luetteloista, jotka koskevat kyseisistä taudeista vapaita kalanviljelylaitoksia.
(5)
Saksa on ilmoittanut, että yksi Schleswig-Holsteinissa sijaitseva laitos on lopettanut toimintansa. Siksi laitos olisi poistettava päätöksen 2002/308/EY liitteestä II.
(6)
Komission päätöksessä 2003/634/EY (3) hyväksytään ja luetellaan ohjelmat, jotka jäsenvaltiot ovat toimittaneet saadakseen VHS:n ja IHN:n osalta hyväksytyn vyöhykkeen ja hyväksytyn laitoksen aseman.
(7)
Italia ja Kypros ovat ilmoittaneet, että tietyt päätöksellä 2003/634/EY hyväksytyt ohjelmat on saatettu päätökseen. Kyproksen toimittamista asiakirjoista käy ilmi, että sen alueella sijaitseville kaikille manneralueille voidaan myöntää hyväksytyn vyöhykkeen asema ja ne olisi lisättävä hyväksyttyjen vyöhykkeiden luetteloon. Italian toimittamista asiakirjoista käy ilmi, että yhdelle sen alueella sijaitsevalle laitokselle voidaan myöntää hyväksymättömällä alueella sijaitsevan hyväksytyn laitoksen asema, ja se olisi lisättävä hyväksymättömillä vyöhykkeillä sijaitsevien hyväksyttyjen kalanviljelylaitosten luetteloon.
(8)
Sen vuoksi päätöstä 2002/308/EY olisi muutettava vastaavasti.
(9)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 2002/308/EY seuraavasti:
1)
Korvataan liite I tämän päätöksen liitteellä I.
2)
Korvataan liite II tämän päätöksen liitteellä II.
2 artikla
Tämä päätös on osoitettu kaikille jäsenvaltioille.
Tehty Brysselissä 6 päivänä lokakuuta 2006.

Labels: 0
18
6